Uznesenie Mestského súdu Bratislava III sp. zn. B1-34CbR/53/2020 z 31. 1. 2025
Uznesenie Mestského súdu Bratislava III z 31. januára 2025, sp. zn. B1-34CbR/53/2020, ECLI:SK:MSBA3:2025:1120211554.4
Súd: Mestský súd Bratislava III
Spisová značka: B1-34CbR/53/2020
ECLI: ECLI:SK:MSBA3:2025:1120211554.4
Dátum vydania: 31. 1. 2025
Forma: Uznesenie
Oblasť práva: Obchodné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III B1-34CbR/53/2020 1120211554 31. 01. 2025 Mgr. Ing. Daniela Bednáriková ECLI:SK:MSBA3:2025:1120211554.4
Uznesenie Mestský súd Bratislava III v právnej veci obchodnej spoločnosti Accentus s.r.o., Karpatské námestie 10A, 831 06 Bratislava, IČO: 44 731 744 zapísanej v obchodnom registri Mestského súdu Bratislava III, v odd. Sro, vložka č. 58542/B, v konaní o zrušení obchodnej spoločnosti, takto rozhodol: I. Súd v y m a z á v a obchodnú spoločnosť Accentus s.r.o., Karpatské námestie 10A, 831 06 Bratislava, IČO: 44 731 744, zapísanú v obchodnom registri Mestského súdu Bratislava III, v odd. Sro, vložka č. 58542/B, podľa § 309h ods. 1 Civilného mimosporového poriadku z obchodného registra bez likvidácie. odôvodnenie: 1. Dňa 22.06.2020 bol súdu doručený podnet na zrušenie obchodnej spoločnosti Accentus s.r.o., Karpatské námestie 10A, 831 06 Bratislava, IČO: 44 731 744 v zmysle ust. § 68b ods. 1 písm.b) Obchodného zákonníka v znení noviel, z dôvodu, že orgány spoločnosti nie sú ustanovené v súlade so spoločenskou zmluvou, zakladateľskou zmluvou, zakladateľskou listinou, stanovami alebo Obchodným zákonníkom viac ako tri mesiace podľa § 68b ods. 1 písm. b) Obchodného zákonníka. 2. Podľa § 18n ods. 2 písm. c) zákona č. 371/2004 Z. z. o sídlach a obvodoch súdov Slovenskej republiky v znení neskorších predpisov od 1. júna 2023 prechádza výkon súdnictva v obchodnoprávnych veciach vrátane vecí podľa § 23 a § 26 až 29 Civilného sporového poriadku v znení účinnom od 1. júna 2023 a agendy konkurzu, reštrukturalizácie, oddlženia a obchodného registra z Okresného súdu Bratislava I, Okresného súdu Bratislava II, Okresného súdu Bratislava IV a Okresného súdu Bratislava V na Mestský súd Bratislava III. 3. Uznesením zo dňa 23.06.2023, č. k. 34CbR/53/2020-4 Mestský súd Bratislava III zrušil obchodnú spoločnosť Accentus s.r.o., Karpatské námestie 10A, 831 06 Bratislava, IČO: 44 731 744. Uznesenie nadobudlo právoplatnosť dňa 06.02.2024. 4. Dňa 22.02.2024 bolo v Obchodnom vestníku 38/2024 pod R018204 zverejnené oznámenie o zrušení obchodnej spoločnosti Accentus s.r.o., Karpatské námestie 10A, 831 06 Bratislava, IČO: 44 731 744. 5. Dňa 17.06.2024 bolo v Obchodnom vestníku 116/2024 pod R054824 zverejnené oznámenie o predpokladanom úpadku obchodnej spoločnosti Accentus s.r.o., Karpatské námestie 10A, 831 06 Bratislava, IČO: 44 731 744. 6. Súd lustráciou na tunajšom súde vykonanou k dnešnému dňu zistil, že voči obchodnej spoločnosti Accentus s.r.o., Karpatské námestie 10A, 831 06 Bratislava, IČO: 44 731 744 neprebieha konkurzné konanie. 7. Súd preskúmaním registrového spisu spoločnosti, preverením na registrovom oddelení zistil, že žiadny veriteľ spoločnosti, osoba, ktorá má právo na likvidačný zostatok, orgán štátnej správy v oblasti
daní, poplatkov a colníctva podľa osobitného zákona, alebo ten, kto je dotknutý zrušením spoločnosti, do výmazu spoločnosti z obchodného registra nenavrhol ustanovenie likvidátora. Vzhľadom na uvedené sú splnené podmienky pre to, aby bola spoločnosť vymazaná z obchodného registra Mestského súdu Bratislava III. 8. Podľa § 309h ods. 1 zák. č. 161/2015 Z. z. Civilný mimosporový poriadok ak odseky 2 a 3 neustanovujú inak, súd po uplynutí šiestich mesiacov od zverejnenia oznámenia o predpoklade úpadku spoločnosti v Obchodnom vestníku rozhodne o výmaze spoločnosti z obchodného registra bez likvidácie. 9. Po uplynutí lehoty šiestich mesiacov od zverejnenia oznámenia o predpokladanom úpadku obchodnej spoločnosti v Obchodnom vestníku, súd rozhodol o výmaze spoločnosti z obchodného registra tak, ako je uvedené vo výrokovej časti tohto rozhodnutia. Poučenie: Proti tomuto uzneseniu nie je prípustné odvolanie (§309h ods. 5 zák. č. 161/2015 Z. z. Civilný mimosporový poriadok).

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2025:1120211554.4 (dáta aktuálne k 12. 11. 2026). Záväzné je znenie zverejnené súdom.




